wickkiey/tamil-wikipedia-chunked huggingface dataset:
# நிணநீர் பைலேரியாசிசு

## நோயின் அறிகுறிகள்

கியுலக்ஸ் என்ற வகையான கொசுக்கள் கடிப்பதால் இந்நோய் வருகிறது. இந்த நோய் இருப்பவர்களுக்கு இரவு நேரங்களில் மட்டும் காய்ச்சல் அடிக்கும், நெறிகட்டுதல், கால்வீக்கம், விறைவீக்கம் போன்றவை இந்நோயின் அறிகுறிகளாகும்.  
யானைக்கால் நோய் வந்தவர்களின் கால் யானையின் காலைப்போல் வீங்கிவிடும். நடக்க கடினமாகும். காலை மடக்கி உட்கார முடியாது எனப் பல தொந்தரவுகளை எதிர்கொள்ள வேண்டி வரும்.
# நிணநீர் பைலேரியாசிசு

## தடுப்பு மருந்துகள்

டி.இ.சி மற்றும் அல்பென்டோசெல் என்ற இந்த இரண்டு மாத்திரைகளை உட்கொண்டால் இந்த நோய் வராமல் காத்துக்கொள்ள முடியும்.
# நிணநீர் பைலேரியாசிசு

## மாத்திரைகள் உட்கொள்ளும் முறை

டி.இ.சி என்ற மாத்திரை குழந்தைகளுக்கு ஒன்று, அல்பெண்டாசோல் என்ற மாத்திரை ஒன்று, 6 முதல் 14 வயது உள்ளவர்களுக்கு இரண்டு ஒன்று என்ற கணக்கிலும், 15 முதல் 60 வயது வரையிலானவர்களுக்கு மூன்று, ஒன்று என்ற கணக்கில் உட்கொள்ள வேண்டும் என அறிவுறுத்தப்படுகிறது.  
இந்த மாத்திரைகளை உட்கொள்வதன் மூலம் உடலில் யானைக்கால் நோயை உற்பத்தியாக்கும் வைரஸசான மைக்ரோ ஃபைலேரியா என்ற வைரஸ் கிருமி அழிக்கப்படுகிறது. ஒரே நேரத்தில் இம்மாத்திரைகளை உட்கொள்வதன் மூலம் இந்நோய் பரவுவது தடை செய்யப்படுகிறது.  
உணவுக்கு பின் இந்த மாத்திரைகளை உட்கொள்ள வேண்டும். இந்த மாத்திரை உட்கொண்டபின் காய்ச்சல் வந்தால் அவர்களது உடலில் அந்த நோய் கிருமிகள் உள்ளது என்பது பொருள். இதற்காக உடனடியாக சிகிச்சை எடுத்துக்கொள்ள வேண்டும்.  
இரண்டு வயதுக்குட்பட்ட குழந்தைகளுக்கு இம்மாத்திரைகள் வழங்ககூடாது.
# லெனின்கிராட் முற்றுகை

**லெனின்கிராட் முற்றுகை** (*Siege of Leningrad*) அல்லது **லெனின்கிராட் அடைப்பு** (*Leningrad Blockade*, உருசியம்: *блокада Ленинграда*) 1941-44 காலகட்டத்தில் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகத் தொடங்கியது. சோவியத் ஒன்றியத்தின் முக்கிய நகரங்களில் ஒன்றான லெனின்கிராடை நாசி ஜெர்மனியின் படைகள் மூன்றாண்டுகள் முற்றுகையிட்டுக் கைப்பற்ற முயன்று தோற்றன. 872 நாட்கள் நீடித்த இம்முற்றுகை உலக வரலாற்றில் மிகப்பெரிய அழிவை ஏற்படுத்திய முற்றுகையாகக் கருதப்படுகிறது.  
லெனின்கிராட் நகரம் சோவியத் ஒன்றியத்தின் முதன்மையான நகரங்களுள் ஒன்றாக இருந்தது. வலிமை வாய்ந்த சோவியத் பால்டிக் கப்பற்படையின் தளமாகவும், பெரும் தொழில்மையமாகவும் விளங்கியது. சோவியத் ஒன்றியத்தின் ஒட்டுமொத்த தொழில்துறை உற்பத்தியில் 11 சதவிகிதத்திற்கு லெனின்கிராடே மூலம். எனவே ஜெர்மானியப் படைகள் இதனைக் கைப்பற்றுவதில் முனைப்பு காட்டின. ஃபீல்டு மார்சல் வான் லீப் தலைமையிலான ஆர்மி குரூப் வடக்கு, செப்டம்பர் 1941 இல் லெனின்கிராடை அடைந்து நகரை முற்றுகையிட்டது. தெற்கில் ஜெர்மானியப் படைகளும் வடக்கில் ஃபின்னியப் படைகளும் லெனின்கிராட் நகரையும் அதன் சுற்றுப்புறப் பகுதிகளையும் சுற்றி வளைத்தன. அடுத்த மூன்றாண்டுகள் அச்சு முற்றுகைப் படைகளுக்கும் நகரை விடுவிக்க முயன்ற சோவியத் படைகளுக்கும் இடையறாச் சண்டை நிகழ்ந்தது. மூன்று ஆண்டுகளில் மூன்று முறை லெனினிகிராடை விடுவிக்க சோவியத் படைகள் பெரும் தாக்குதல்களை மேற்கொண்டன.  
முற்றுகையிடப்பட்ட லெனின்கிராடுக்கு உணவு மற்றும் தளவாடங்கள் வழங்க சோவியத் படைகள் உறைபனி வழியாக ஒரு சாலையை உருவாக்கின. “உயிர்ச் சாலை” என்றழைக்கப்பட்ட இச்சாலை மூலம், இடைவிடாத ஜெர்மானிய குண்டுவீச்சுத் தாக்குதல்களுக்கிடையே உணவும் தளவாடங்களும் லெனின்கிராடுக்குக் கொண்டு செல்லப்பட்டன. கிழக்குப் போர்முனையில் சோவியத் தரப்பு வெற்றி பெறத் தொடங்கிய பின்னர் ஜனவரி 1943 இல் முற்றுகை சிறிதே தளர்ந்தது; நிலம் வழியாக லெனின்கிராட் நகரை அடைய சோவியத் படைகள் வழி ஒன்றை உருவாக்கின. லெனின்கிராட் ஜனவரி 1944 இல் மேற்கு நோக்கி முன்னேறி வந்த சோவியத் படைகளால் விடுவிக்கப்பட்டு முற்றுகை முடிவுக்கு வந்தது.  
872 நாட்கள் நடைபெற்ற இம்முற்றுகையினால் ஏற்பட்ட உயிரிழப்பு உலக வரலாற்றில் ஒரு நகரத்தில் ஏற்பட்ட மாபெரும் உயிரிழப்பாக அமைந்தது. நகரத்தின் புகழ்பெற்ற பண்பாட்டு மையங்கள் ஜெர்மானியப் படைகளால் கொள்ளையடிக்கப்பட்டு பின் அழிக்கப்பட்டன. முற்றுகையினால் லெனின்கிராட் பகுதியில் பெரும் பஞ்சம் உண்டாகியது. 14 லட்சத்திற்கும் மேற்பட்ட குடிமக்கள் லெனின்கிராட் பகுதியில் இருந்து காலி செய்யப்பட்டனர். அவர்களில் மிகப்பெரும்பாலானோர் பெண்களும் குழந்தைகளுமாவர். காலி செய்தலின் விளைவாக இக்குடிமக்களிடையே பெரும் உயிரிழப்பு ஏற்பட்டது. இது தவிர மூன்றாண்டுகள் போரில் 15 லட்சம் சோவியத் வீரர்கள் உயிரிழந்தனர். முற்றுகையின் போது அச்சு தரப்பில் ஏற்பட்ட இழப்புகள் பற்றி தரவுகள் கிட்டவில்லை. நகரில் எஞ்சியிருந்த குடிமக்கள் கடும் பட்டினியால் பாதிக்கப்பட்டனர். பட்டினிச்சாவுகள் மிகுந்து மாந்தர் ஒருவரையொருவர் உண்ணும் நிலைக்குத் தள்ளப்பட்டனர். லெனின்கிராட் முற்றுகை உலக வரலாற்றில் மிகப்பெரிய அழிவை ஏற்படுத்திய முற்றுகையாகக் கருதப்படுகிறது.
# குருதியடக்குவடப் பரிசோதனை

**குருதியடக்குவடப் பரிசோதனை** அல்லது **குருதி நுண்குழாய்ச் சிதைதன்மைப் பரிசோதனை** (*tourniquet test*) என்பது குருதி நுண் குழாயில் (மயிர்த்துளைக்குழாய்) சிதைவு ஏற்பட்டு குருதிக் கசிவு உண்டாகின்றதா என்பதை அறிய உதவும் அறுதியிடல் பரிசோதனை ஆகும். இது ஒரு நோயாளியின் குருதிப் போக்கைத் தீர்மானிக்கவல்ல ஒரு மருத்துவப் பரிசோதனை முறையாகும். குருதி நுண் குழாயின் சுவர்களில் சிதைவுத் தன்மை உண்டாவதை இப் பரிசோதனை மூலம் மதிப்பீடு செய்து கொள்ளலாம், இது குருதிச் சிறுதட்டுகளின் எண்ணிக்கை குறைந்துள்ளதென்பதைக் கண்டறிய உதவுகின்றது.  
டெங்கு காய்ச்சலை அறுதியிடத் தேவையானதொரு பரிசோதனை என இது உலக சுகாதார அமைப்பால் வரையறுக்கப்பட்டுள்ளது. குருதி அழுத்தத்தை அளக்கப் பயன்படும் குருதியழுத்தமானியின் அழுத்தவடம் கையில் இடப்படும். பின்னர், சுருக்க அழுத்தத்துக்கும் விரியல் அழுத்தத்துக்கும் இடைப்பட்ட அழுத்தத்தில் காற்று நிரப்பப்பட்டு ஐந்து நிமிடங்களுக்கு விடப்படும். பத்து அல்லது அதற்கும் மேற்பட்ட சிவப்புக் குருதிப்புள்ளிகள் ஒரு சதுர அங்குலத்தில் தோன்றின் இப்பரிசோதனை நேரானது. டெங்கு குருதிப்போக்குக் காய்ச்சல் உள்ளவரில் வழமையாக சிவப்புக் குருதிப்புள்ளிகளின் எண்ணிக்கை இருபதுக்கும் மேற்பட்டு இருக்கும்.  
பெண்களில் மாதவிடாயின் முன்னர் அல்லது பின்னர், சூரியக் கதிரால் பாதிக்கப்பட்ட தோல் உடையவர் ஆகியோரில் குருதி நுண் குழாயில் சிதைவு ஏற்பட வாய்ப்புண்டு ஆதலால் இப்பரிசோதனை உயர் தனிக்குறிப்புத் தன்மை அற்றது.
# தொப்பையாங்குளம்

**தொப்பையாங்குளம்** (ஆங்கிலம்:Thoppaiyankulam) என்பது இந்தியாவின் தமிழ்நாடு மாநிலத்தின், கள்ளகுறிச்சி மாவட்டத்தில் உள்ள ஒரு கிராமம் ஆகும். இக்கிராமத்தில் 500 வீடுகளும், 2000 மக்களும் வாழ்வதாக 2011 ஆம் ஆண்டு கணக்கெடுப்பின்படி கணக்கிடப்பட்டுள்ளது. பெரும்பாலும் 'வன்னிய படையாட்சி' இன மக்கள் வாழக்கூடிய கிராமம் ஆகும். இங்கு உள்ள *முத்து முனீஸ்வரர் ஆலயம்* மிகவும் பிரசித்தி பெற்றது. இது தவிர *ஒன்டி வீரன் ஆலயமும்* புகழ் பெற்றது.  
இவ்வூரில் மொத்தம் 4 தெருக்கள் உள்ளன - ரோட்டுத்தெரு, வடக்குத்தெரு, தெற்குத்தெரு நடுத்தெரு.
வாக்குரிமை பெற்றவர்கள் 1000 பேர் ஆவர். ஓர் அங்கன்வாடி மையமும், ஓர் அரசு ஆரம்பப்பள்ளியும், பகுதி நேர நியாயவிலைக்கடையும் உள்ளது. , அரசு காவலர்கள், ஆசிரியர்கள் போன்றோர் வாழ்கின்றனர்
# தொப்பையாங்குளம்

## தொழில்

விவசாயமே முக்கிய தொழிலாக உள்ளது. பணப்பயிரான முந்திரி அதிக அளவில் பயிரிடப்படுகிறது. அதிகளவு முந்திரி பருப்பு வியாபாரம் நடைபெறுகிறது. மேலும், மா, பலா ஆகிய பழ வகைகளும் பயிராகின்றன. இது தவிர தோட்டப் பயிர்களான புடலை, பாகல், அவரை ஆகியவை பயிரிடப்படுகின்றன.
விவசாயம் மிக சிறப்பாக நடைபெறுகிறது. மேலும் இங்கு முந்திரிக்கொட்டை உடைக்கும் தொழிலும் மும்மரமாக நடைபெற்றுக்கொண்டிருக்கிறது.
# தொப்பையாங்குளம்

## கல்வி

முதல் தலைமுறை கல்வி பெறும் கிராமம். பலரும் தங்கள் மேற்படிப்பைச் சென்னையில் கற்கின்றனர். வளர்ந்து வந்து கொண்டிருக்கும் இக்கிராமத்தில் தற்பொழுது படித்தவர்களின் எண்ணிக்கை 80 விழுக்காட்டுக்கு மேல் உள்ளது.
# தொப்பையாங்குளம்

## எல்லைகள்

வடக்கே ஒல்லியாம்பாளையம், மேற்கே கல்லமேடு, தெற்கே எலவத்தடி, வடமேற்கில் சேந்தநாடு ஆகிய ஊர்கள் உள்ளன
.
# தொப்பையாங்குளம்

## அமைவிடம்

11° 41′39.88″ N
79°25′ 46.89″E
# தொப்பையாங்குளம்

## அருகாமை நகரங்கள்

- பண்ருட்டி (18km),
- நெய்வேலி (12km),
- உளுந்தூர்பேட்டை (19km),
- விருதாச்சலம் (24km)
விழுப்புரம் (40Km)
# பனிக்கூரி

ஏதாவது ஒர் பொருளிலிருந்து நீரானது துளித்துளியாகச் சிந்தும்போது அந்த நீர் உறையுமாயின், சிந்தும் நீர் ஈட்டி போன்ற, கூரான திண்ம தோற்றத்தைப் பெறும்போது, அது **பனிக்கூரி** (Icicle) என அழைக்கப்படும். பொதுவாக பனித்தூவி, அல்லது பனிக்கட்டி, சூரிய வெப்பத்தினாலோ அல்லது வேறு ஏதாவது வெப்ப மூலங்களிலிருந்து கிடைக்கும் வெப்பத்தினாலோ உருகி, நீராக திரவ நிலைக்கு வந்து, ஒரு பொருளிலிருந்து சிந்தும்போது, அதன் புறச் சூழலின் வெப்பநிலை நீரின் உறைநிலையைவிடக் (0 °C / 32 °F) குறைவாக இருக்குமாயின், சிந்தும் நீரானது மீண்டும் உறையும். அப்போது, மீண்டும் அது பனிக்கட்டியாகும். இவ்வாறு தொடர்ந்து நடைபெறும்போது, அந்தப் பனிக்கூரியானது நீண்டு வளர்ந்து செல்லும்.  
இந்தப் பனிக்கூரிகள் ஆபத்தை விளைவிக்கக் கூடியவை. இந்தப் பனிக்கூரிகள் உடைந்து விழுமாயின், அது விழும் இடத்திற்குக் கீழாக இருக்கும் பொருளுக்கோ, அல்லது உயிர்களுக்கு ஆபத்து விளையும். இவை மிகவும் கூராக இருப்பதனால் கத்தி போன்று காயம் ஏற்படுத்தும் தன்மை கொண்டவையாக இருக்கும். மேலும் இந்தப் பனிக்கூரிகள் மிகவும் பாரமானவையாக இருப்பதனால், இவை உருவாகும் பொருட்கள் பாரத்தால் உடையக் கூடிய நிலையை அடையலாம்.
# சமையல் நூல்

சமையல் கலையை விளக்கும் நூல் ஒன்றினைச் சங்க இலக்கியம் சிறுபாணாற்றுப்படை குறிப்பிடுகிறது. 'பனிவரை மார்பன்' எனப் போற்றப்பட்ட ஒருவன் இந்த நூலை இயற்றியவன். ஓய்மானாட்டை ஆண்ட அரசவள்ளல் தன்னை நாடி வந்தவர்களுக்கு இந்தச் சமையல் நூலில் குறிப்பிட்ட வகை வகையான உணவுப் பண்டங்களை வழங்கினானாம்.  
சமையல் கலை வல்லுநனை மதுரைக்காஞ்சி வாலுவன் என்று குறிப்பிடுகிறது,
# ஜெல்லிபீன் (ஆண்ட்ராய்டு)

கூகுள் நிறுவனத்தால் வெளியிடப்படும் அண்ட்ராய்டு மென்பொருளின் அண்மைய பதிப்பே ஜெல்லிபீன். அண்ட்ராய்டின் 4.1 ஆம் பதிப்பான இது 2012 ஆம் ஆண்டு யூலை மாதம் வெளியிடப்பட்டது. இதற்கு முன் வெளியான பதிப்புகளைக் காட்டிலும், வேகமாக இயங்கக்கூடியது. இந்த பதிப்புகள் எல்லாமே இனிப்புப்பண்டங்களின் பெயர்களைக் கொண்டுள்ளன. முன்பைவிட அதிக மொழிகளில் உள்ளீடு செய்யும் வகையில் வடிவமைக்கப் பட்டுள்ளது. யப்பானிய மொழியும், அரபு மொழியும் உள்ளீடு செய்வதற்காக ஒருங்குறியும் மேம்படுத்தப்பட்டுள்ளது. முன்னைய பதிப்புகளில் வழங்கப்பட்ட சேவைகள் மேம்படுத்தப்பட்டும், புதிய சேவைகள் சேர்க்கப்பட்டும் வெளியாகி உள்ளது.
# எ தௌசன்ட் சன்ஸ் (இசைத் தொகுப்பு)

**எ தௌசன்ட் சன்ஸ்** அமெரிக்க ராக் இசைக்குழுவான லிங்கின் பார்க்கின் நான்காவது இசைத்தொகுப்பாகும். இப்புதிய இசை தொகுப்பில் வேலை செய்வதற்கு லிங்கின் பார்க் குழு 2008 ஆமாண்டு களம் இறங்கியது
. செப்டம்பர் 8, 2010 அன்று இந்த இசைத்தொகுப்பு வெளியானது.
# ஜெல்லிபீன் (இனிப்பு)

**ஜெல்லி பீன் (Jelly bean)** என்பது அவரை விதை வடிவில், கடின ஓட்டுடன், பசை போன்ற உட்பகுதியைக் கொண்டுள்ள இனிப்புப் பண்டமாகும். இதன் முக்கிய மூலப் பொருள் சர்க்கரை ஆகும்.
# ஜெல்லிபீன் (இனிப்பு)

## சுவைகள்

| சுவைகள் |  |  |  |
| --- | --- | --- | --- |
| சிவப்பு | செர்ரி | கறுவா |  |
| செம்மஞ்சள் | ஆரஞ்சு | இஞ்சி |  |
| மஞ்சள் | எலுமிச்சை | சசபிராச் |  |
| பச்சை | எலுமிச்சை | ச்பியர்மிண்ட் |  |
| செவ்வூதா | திராட்சை | கிராம்பு |  |
| கருப்பு | லிகுவாரிசு | மிளகு |  |
| வெள்ளை | எலுமிச்சைச்சாறு | புதினா |  |
| இளஞ்சிவப்பு | ஸ்ட்ராப்பெரி | விண்டர்கிரீன் | } |
# முடக்கு வாதம்

## அறிகுறிகள்

முடக்கு வாதம் முதன்மையாக மூட்டுகளைத் தாக்குகிறது என்றாலும், உடலின் பிற உறுப்புகளிலும் இந்நோய் பிரச்சனைகளை ஏற்படுத்தும் என்பது தெரிந்ததே. சாதாரணமாகக் காணப்படும் இரத்த சோகையினைத் தவிர்த்து மூட்டுக்கு வெளியில் ஏற்படும் விளைவுகள் மருத்துவரீதியாக சுமார் 15–25 சதவிகித முடக்குவாத நோயாளிகளில் காணப்படுகின்றன. இத்தகுப் உடல்நலக் கோளாறுகள் நேரடியாக முடக்குவாத நோய்நிகழ்முறையினால் ஏற்படுகிறதா அல்லது பொதுவாக இந்நோய் சிகிச்சைக்காக உபயோகப்படுத்தப்படும் மருந்துகளின் பக்க விளைவுகளால் ஏற்படுகிறதா என்பது உறுதியாகக் கண்டறிவது கடினமாக உள்ளது. உதாரணமாக, மீத்தோடிரெக்சேட்டு உபயோகிப்பதால் விளையும் நுரையீரல் இழைமத்தடிப்பு (Pulmonary fibrosis), கார்டிகோஸ்டீராய்டுகளினால் ஏற்படும் எலும்புப்புரை (osteoporosis) ஆகியவற்றைக் குறிப்பிடலாம்.
# முடக்கு வாதம்

## அறிகுறிகள்

### மூட்டுகள்

களைத் தாக்குகிறது என்பதற்கான வரைபடம்]]  
மூட்டுகளில் ஏற்படும் வாதமான மூட்டுறை அழற்சி, மூட்டுகள் மற்றும் தசைநாண் உறைகளைச் சுற்றியுள்ள மூட்டுச்சவ்வு அழற்சி அடைவதைக் குறிக்கிறது. இத்தகு அழற்சியால் மிருதுவாக, வெதுவெதுப்பாக புடைத்துக் காணப்படும் மூட்டுகள் விறைப்புத்தன்மையை அடைவதால் அசைவுகள் கட்டுபடுத்தப்படுகின்றன. நாளடைவில், முடக்குவாதமானது பல மூட்டுகளையும் தாக்குகிறது (பன்மூட்டழற்சி). பொதுவாக, கை, கால்கள், கழுத்துப்பகுதி முதுகுத்தண்டில் உள்ள சிறிய மூட்டுகள் பாதிக்கப்பட்டாலும் தோள், முட்டிகளிலுள்ள பெரிய மூட்டுகளும் வாதத்தால் பாதிக்கப்படலாம். மூட்டுறை அழற்சியினால் மூட்டுத்திசுக்கள் தளர்ந்து, அசைவது பாதிக்கப்பட்டு, மூட்டுகளின் மேற்பரப்பு சிதைவடைந்து, உருகுலைந்து, செயலிழந்து போகின்றன. முடக்குவாதத்தில் மூட்டுகள் அடிக்கடி சமச்சீராகப் பாதிப்படைகிறது (இது வரையறுக்கப்பட்டதில்லை) என்றாலும், ஆரம்ப காலகட்டங்களில் சமசீரற்றதாக இந்நோய் காணப்படலாம்.  
நோயின் தீவிரம் பரவும்போது, அழற்சி வினைகள் தசைநாண் தளர்வடைவதற்கும், மூட்டு மேற்பரப்பு சிதைந்து சீர்குலைவதற்கும் காரணமாவதால், இயங்குவதற்குத் (அசைவதற்கு) தடைகள் ஏற்பட்டு ஊனத்திற்கு வழிவகுக்கிறது. எவ்வகையான மூட்டுகள் அதிகமாகப் பாதிப்படைகிறது என்பதைப் பொறுத்து, விரல்களில் ஏற்படும் உருகுலைவுகள் எந்தவகையாகவும் இருக்கலாம். குறிப்பிட்ட உருகுலைவுகளின் (முன்கைப் பேரெலும்பு பிறழ்வு (ulnar deviation), அன்னத்தின் கழுத்து போன்ற வளைவு (swan neck deformity), ஆங்கில எழுத்து "இசட்" வடிவ பெருவிரல்) பெயர்களை மருத்துவ மாணவர்கள் கற்றறிந்தாலும், முதுமை மூட்டழற்சியிலும் இத்தகு மூட்டுச் சிதைவுகள் ஏற்படுவதால் முடக்குவாதத்தைக் குறிப்பாகக் கண்டறிவதற்கு இவை பயன்படுவதில்லை. விரல் இடைமூட்டு (interphalangeal joint) மிகுநீட்சி அடைவதாலும், அங்கை முன்னெலும்பு மூட்டு (metacarpophalangeal joint) நிரந்தரமான வளைவினைப் பெறுவதாலும், மூட்டு பிசகுவதாலும், "இசட்" உருகுலைவு ("Z-deformity") அல்லது "இசட்" வடிவ பெருவிரல் ("Z-") ஏற்படுகிறது.
# முடக்கு வாதம்

## அறிகுறிகள்

### தோல்

முடக்குவாத முடிச்சுகள் (rheumatoid nodule) முடக்குவாதத்தின் ஒரு குறிப்பிடத்தக்கத் தோற்றமாகக் கருதப்படுகிறது. இது ஒரு வகையான அழற்சி வினைகளால் உருவானதாகும். இத்தகு முடிச்சுகளை சிதைவுறும் குறுமணிப்புற்று (necrotizing granuloma) என நோயியல் மருத்துவர்கள் குறிப்பிடுகிறார்கள். இவை உருவாகுவதற்கான ஆரம்பகட்ட நோய்நிகழ்வுகள் தெரியாவிட்டாலும், இதைப் போன்ற வடிவத் தோற்றங்கள் மூட்டுறை அழற்சியிலும் இருப்பதால் இவை இரண்டிலும் நோய்நிகழ்வுகள் ஒன்றாக இருக்கலாம் என்று கருதப்படுகிறது. இம்முடிச்சுகள் நாரியச்சிதைவு (fibrinoid necrosis) மையத்தைக் கொண்டுள்ளது. இம்மையங்கள் பிளவடைந்திருக்கலாம். இவை பாதிக்கப்பட்ட மூட்டுறை வெளியிலும், அதைச்சுற்றியும் காணப்படும் நாரியல்பொருள் செறிந்த (fibrin-rich) சிதைவுப் பொருள்களுடன் ஒத்துக் காணப்படுகிறது. மூட்டுச்சவ்விலுள்ள உட்படலத்தைப் போன்ற, பெருவிழுங்கிகள், நாரியற்செல்களைக் கொண்ட அடுக்கும், மூட்டுறை அழற்சியில் காணப்படும் உட்படலத்தின் கீழ்பகுதி போன்ற, வெள்ளையணுக்கள், பிளாசுமா செல்களைக் கொண்ட இணைப்பிழைய அடுக்கும் திசு நசிவுப் பகுதிகளைச் சுற்றி உள்ளன. குறிப்பிடத்தக்க முடக்குவாத முடிச்சுகள் சில மில்லிமீட்டரிலிருந்து சில சென்டிமீட்டர் அளவு விட்டத்தினைக் கொண்டிருக்கும். சாதாரணமாக முடக்குவாத முடிச்சுகள், எலும்பு புடைப்புகளான முழங்கைக்கணு (olecranon), குதிக்கால் மேடு (calcaneal tuberosity), அங்கை முன்னெலும்பு மூட்டு, தொடர்மீள் இயக்க அயர்ச்சிக்குட்படும் பிற பகுதிகளில் காணப்படுகிறது. இத்தகு முடிச்சுகள் முடக்குவாதக்காரணி (rheumatoid factor) மிகைச்செறிவுடனும், கடுமையான சிதைக்கும் முடக்குவாதத்துடனும் (severe erosive arthritis) தொடர்புள்ளவையாக உள்ளன. மிக அரிதாக உள் உறுப்புகளிலோ, உடலின் பிற பகுதிகளில் பரவலாகவோ இவை உருவாகலாம். முடக்குவாதத்தில் நாள அழற்சி பல வடிவங்களில் [தீங்கற்ற வடிவங்களாக நகங்களைச் சுற்றி நுண்ணிய இரத்தநசிவுகளாகவும் (microinfarcts), கடுமையான வடிவங்களாக தோல் இரத்தக் கட்டுத்திட்டு வலைய (livedo reticularis)] அழற்சியாகவும் காணப்படுகிறது.  
பிற அரிதான தோல் அறிகுறிகள்
- தோல் சீழ்நோய் (Pyoderma gangrenosum)
- கொழுப்பிழைய அழற்சி (Panniculitis)
- கண்டு செந்தடிப்பு (erythema nodosum)
- அங்கையச் செந்தடிப்பு (palmar erythema)
- விரலிலுள்ள தோல் நலிவு
- மருந்துகளினால் ஏற்படும் விளைவுகள்
- பரவலான மெலிவு (மரஉரி தாள் போன்ற தோல்), தோல் உடையுமை
- சுவீட்டின் நோய்க் குறித்தொகுப்பு (Sweet's syndrome)
# முடக்கு வாதம்

## அறிகுறிகள்

### நுரையீரல்

முடக்குவாதத்தில் நுரையீரல் இழைமப் பெருக்கம் ஏற்படுவது ஒரு அங்கீகரிக்கப்பட்ட நிகழ்வாகும். இது, மீத்தோடிரெக்சேட்டு, லெஃப்லுனோமைடு போன்ற வாதநோய் எதிர்ப்பு மருந்துகளின் சிகிச்சையின் விளைவாக மிக அரிதாக நிகழலாம். முடக்குவாத நோயாளிகள், கூடுதலாக நிலக்கரிப் புழுதிக்கு ஆட்படும்போது நுரையீரல் முடிச்சுகள் காணப்படுவதாக காப்லான் நோய்க்குறித் தொகுப்பு விவரிக்கிறது. புடைச்சவ்வு ஊறணியும் (Pleural effusion) முடக்குவாதத்துடன் தொடர்புடையதாக உள்ளது. முடக்குவாத நுரையீரல் நோய் இவ்வாத நோயின் பிற சிக்கல்களுள் ஒன்றாகும். நான்கில் ஒரு பங்கு அமெரிக்க வாதநோயாளிகளில் முடக்குவாத நுரையீரல் நோய் உருவாவதாகக் கணக்கிடப்பட்டுள்ளது.
# முடக்கு வாதம்

## அறிகுறிகள்

### சிறுநீரகங்கள்

நாள்பட்ட அழற்சியின் காரணமாக சிறுநீரக மாவேற்றம் (Renal amyloidosis) நிகழ்கிறது. குருதிக்குழாய் சிக்கலாலோ (vasculopathy), சிறுநீரகச் செல்கள் (mesangial cells) ஊடுருவுவதாலோ வாதநோயின்போது சிறுநீரக வடிமுடிச்சுகள் (kidney glomeruli) பாதிக்கப்படலாம் என்றாலும், இவை விரிவாக ஆவணப்படுத்தப்படவில்லை). பெனிசிலமைன், தங்க உப்புகள் ஆகியவற்றை சிகிச்சைக்கு உபயோகப்படுத்துவது சவ்வுச்சிறுநீரகவாதம் (membranous nephropathy) உண்டாவதற்கான காரணமாகிறது.
# முடக்கு வாதம்

## அறிகுறிகள்

### இதயம் மற்றும் குருதிக்குழல்கள்

முடக்குவாத நோயாளிகள் தமனித் தடிப்பினால் (atherosclerosis) அதிகம் பாதிப்படுவதுமட்டுமல்லாமல் மாரடைப்பு, பக்கவாதம் (பாரிசவாதம்) ஆகிய நோய்களுக்கான இடரினையும் அதிக அளவு பெறுகிறார்கள்.
பின்வரும் சிக்கல்களும் நிகழக்கூடும்: இதயஉறையழற்சி (pericarditis), அகவிதயவழல் (endocarditis), இடது இதயக்கீழறை செயலிழப்பு, இதழ் அழற்சி (valvulitis), இழைமப் பெருக்கம். என்றாலும், பல முடக்குவாத நோயாளிகள் இதயவலி, மாரடைப்பின்போது ஏற்படும் நெஞ்சுவலியைப் போன்ற வலியினை உணருவதில்லை. இதக்குழலிய நோயைக் குறைக்க முடக்குவாத நோயாளிகளில் அழற்சியை ஒரு கட்டுப்பாட்டிற்குள் வைத்திருப்பது அவசியமாகிறது. தேவையான உடற்பயிற்சி, மருந்துகளின் மூலமாக இதக்குழலிய நோய்கான பிற இடர்களான இரத்தக் கொழுமியங்கள், இரத்த அழுத்தம் ஆகியவற்றை குறைப்பது கட்டாயமாகிறது. மருத்துவர்கள் முடக்குவாத நோயாளிகளுக்கு அழற்சிக்கான எதிர் மருந்துகளைப் பரிந்துரைக்கும்போது இதக்குழலிய நோயைக் கருத்தில் கொள்வது அவசியமாகிறது. இரையக குடலியத் தாக்கங்கள் பொறுத்துக் கொள்ளும் அளவில் இருந்தால், குறைந்த அளவு ஆஸ்பிரின் மருந்தை வழக்கமாகப் பரிந்துரைப்பதை மருத்துவர்கள் கவனித்தில் கொள்ளலாம்.
# முடக்கு வாதம்

## பிற பகுதிகள்

### கண் காட்டும் அறிகுறிகள்

கண்கள் நேரடியாக விழிவெளிப்படல மேலுறையழற்சியால் (episcleritis) தாக்கப்படுகிறது. இத்தகு அழற்சி தீவிரமானாலும் மிக அரிதாகவே துளைகளுடைய விழி வெண்படல மெலிவு (scleromalacia) உண்டாகிறது. என்றாலும் கண்களிலும், வாயிலும் வறட்சியை உண்டாக்கும், கண்ணீர்ச் சுரப்பிகளிலும் (lacrimal glands), உமிழ்நீர்ச் சுரப்பிகளிலும் (salivary glands) வெள்ளையணுக்கள் ஊடுருவும் மறைமுகத் தாக்கமான கருவிழி கண்சவ்வழல் நோயே (keratoconjunctivitis sicca) மிக அதிகமாகக் காணப்படுவதாகும். விழிவெண்படலத்தின் வறட்சி மிகத் தீவிரமடையும் போது விழிப்பாவை அழற்சி (keratitis) மற்றும் பார்வையிழப்பு ஆகியவற்றை உண்டாக்கும். அதனால், தீவிர கண் வறட்சிக்கான தடுப்புச் சிகிச்சையான நாசி கண்ணீர் நாள அடைப்பை (nasolacrimal duct occlusion) மேற்கொள்வது மிக முக்கியமானதொன்றாகும்.
# முடக்கு வாதம்

## இவற்றையும் காண்க

- முதுமை மூட்டழற்சி
- மூட்டுறை திரவம்
# திருவாவடுதுறை கோமுக்தீசுவரர் கோயில்

**திருவாவடுதுறை கோமுக்தீசுவரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 36ஆவது சிவத்தலமாகும். மேலும் திருவிசைப்பா திருப்பல்லாண்டு திருத்தலங்களில் ஒன்றாகும்.  
தமிழ்நாட்டிலுள்ள மயிலாடுதுறை மாவட்டத்தின் திருவாவடுதுறை எனும் ஊரில் புராண பெருமைகள் நிறைந்த **கோமுக்தீசுவரர்** (**மாசிலாமணி ஈசுவரர்**) கோயில் அமைந்துள்ளது . இக்கோயில், ஏறக்குறைய பத்து ஏக்கர் நிலப் பரப்பில் அமைந்துள்ளது. ஐந்து நிலை ராஜ கோபுரமும், மூன்று பிராகாரங்களும் கொண்டது. வடக்குப்புற நுழைவாயிலில், புதிதாக மூன்று நிலை ராஜகோபுரமும் எழுப்பப்பட்டுள்ளது . மயிலாடுதுறையில் இருந்து 20 கிலோமீட்டர் தொலைவிலும், மயிலாடுதுறை - கும்பகோணம் இரயில் மார்க்கத்தில் உள்ள நரசிங்கன்பேட்டை இரயில் நிலையத்தில் இருந்து கிழக்கே 3 கிலோமீட்டர் தொலைவிலும் இத்தலம் இருக்கிறது. மயிலாடுதுறை - கும்பகோணம் சாலை வழியில் உள்ள திருவாலங்காடு என்ற பேருந்து நிறுத்தத்தில் இறங்கி 1 கிலோமீட்டர் நடந்து சென்றால் இத்தலத்தை அடையலாம்.
# திருவாவடுதுறை கோமுக்தீசுவரர் கோயில்

## மூர்த்திச் சிறப்பு

சுயம்பு மூர்த்தியாக விளங்கிடும் இக்கோயிலின் மூலமூர்த்தி கோமுக்தீசுவரர் என அழைக்கப்படுகின்றார். அம்பாள் ஒப்பில்லாமுலைநாயகி ஆவார். இக்கோயிலின் மூலவர் சந்நிதியின் மேல் உள்ள விமானம் துவைதளம் என அழைக்கப்படுகின்றது. துணைவந்த கணபதி என்ற திருநாமத்துடன் இவ்வாலயத்தில் விநாயகர் அருள்பாலித்துக் கொண்டிருக்கின்றார்.
# திருவாவடுதுறை கோமுக்தீசுவரர் கோயில்

## திருமூலர்

திருமூலர் திருமந்திரம் இயற்றிய திருத்தலமிது.
# திருவாவடுதுறை கோமுக்தீசுவரர் கோயில்

## கோயிற் சிறப்புகள்

- சிவபக்தரான திருமாளிகைத் தேவர் மீது படையெடுத்து வந்த நரசிங்க மன்னனுடன் போரிட்டு அவரைத் தோற்கடிப்பதற்காக அம்பிகை திருவாவடுதுறை கோயில் மதில் மீது இருந்த நந்திகளனைத்தையும் ஒரே நந்தியாக்கி அனுப்பியதால் இன்றளவும் இத்திருக்கோயில் மதில் மீது நந்திகள் கிடையாது.
- சிவபெருமானே சகல தோஷங்களும் நிவாரணமாக இருப்பதால் இத்திருக்கோயிலில் நவக்கிரகங்களுக்கு தனிச் சந்நதி கிடையாது.
- திருஞானசம்பந்தர் தமது தந்தையின் வேள்விக்காக சிவபெருமானிடம் ஆயிரம் பொற்காசுகள் பெற்ற திருத்தலம்
- முப்பத்து முக்கோடி தேவர்களும் படர் அரச மரமாக இருக்க அம்மரத்தின் கீழ் சிவபெருமான் திருநடனம் புரிந்த திருத்தலம்
# திருவாவடுதுறை கோமுக்தீசுவரர் கோயில்

## கோயிற் சிறப்புகள்

### தமிழகத்திலேயே உயரமான விஸ்வரூப நந்தி

தமிழகத்திலேயே உயரமான நந்தியெம்பெருமான் இத்திருத்தலத்திலேயே அமைந்துள்ளார். இவரது உயரம் 14 அடி 9 அங்குலம். (தஞ்சாவூரில் அமைந்துள்ள பெரிய கோயில் ஒரே கல் நந்தியின் உயரம் 12 அடி).தர்மதேவதையே இந்த நந்தியெம்பெருமானாக உள்ளார் என்பது ஐதீகம்
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஆகத்து 2012

- ஆகத்து 27:
- இலங்கை முன்னாள் அமைச்சர் தியாகராஜா மகேஸ்வரன் கொலைவழக்கில் முக்கிய எதிரிக்கு தூக்குத்தண்டனை வழங்கித் தீர்ப்பளிக்கப்பட்டது. (ஐலண்டு)
- ஆகத்து 26:
- சீனாவின் சான்கி மாகாணத்தில் பேருந்து ஒன்று பாரவூர்தி ஒன்றுடன் மோதியதில் 36 பேர் கொல்லப்பட்டனர். (ராய்ட்டர்சு)
- அணி சேரா நாடுகளின் 16வது உச்சி மாநாடு ஈரானில் ஆரம்பமானது. (சின்குவா)
- ஆகத்து 25:
- நிலவில் காலடி வைத்த முதல் மனிதர் நீல் ஆம்ஸ்ட்ராங் (82) காலமானார்.
- பர்மாவில் ஐராவதி டெல்ட்டா பகுதியில் இடம்பெற்ற மழை, மற்றும் வெள்ளப்பெருக்கினால் குறைந்தது 85,000 பேர் இடம்பெயர்ந்தனர். (அல்ஜசீரா)
- ஆகத்து 24:
- நோர்வேயில் 2011 சூலையில் 77 பேரைச் சுட்டுக் கொன்ற ஆண்டர்ஸ் பேரிங் பிரீவிக் என்பவருக்கு நோர்வே நீதிமன்றம் 21 ஆண்டுகள் சிறைத்தண்டனை வழங்கியது. (பிபிசி)
# ஆகஸ்ட் 2012

**ஆகத்து 2012** (*August 2012*), ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி ஆவணி மாதம் 2012 ஆகத்து 17 வெள்ளிக்கிழமை தொடங்கி, 2012 செப்டம்பர் 16 ஞாயிற்றுக்கிழமை முடிவடைந்தது.
# ஆகஸ்ட் 2012

## சிறப்பு நாட்கள்

- ஆகத்து 20 - ரமழான்
- ஆகத்து 24 - குலச்சிறை நாயனார் குருபூசை
- ஆகத்து 26 - குங்கிலியக்கலய நாயனார் குருபூசை
- ஆகத்து 29 - ஓணம் பண்டிகை
# ஆகஸ்ட் 2012

## நிகழ்வுகள்

---
# வட்டு விளையாட்டு

வட்டு உருண்டையான விளையாட்டுக் கருவி. இக்காலத்தில் தடகள விளையாட்டுகளில் ஒன்றான வட்டு எறிதல் விளையாட்டுக்குப் பயன்படுத்தப்படும் தட்டையான பந்தை வட்டு எனக் குறிப்பிடுகிறோம். வட்டு என்னும் குண்டை வைத்துக்கொண்டு சங்ககாலத்தில் விளையாடப்பட்ட விளையாட்டுகள் இவை. விளையாட்டுக்குப் பயன்படுத்தப்பட்ட குண்டின் வகைகளை அந்தந்த விளையாட்டுகளில் காணவாம்.
# வட்டு விளையாட்டு

## *வட்டு

நெல்லிக்காய் , ஆமை முட்டை ஈங்கைப் பூவின் மொட்டு , ஆகியவை உருண்ட வட்டு போல இருக்கும்.
# வட்டு விளையாட்டு

## வட்டுப்பந்து

- வட்டு – மணிவட்டு - குணில் – hockey stick
- வட்டுநா விளையாட்டு – golf
# வட்டு விளையாட்டு

## வட்டுக்குண்டு

- வட்டு – நெல்லிவட்டு – marble of emblic myrobalam சங்ககாலத்தில் வேட்டையாடி உண்ணும் எயினர்களின் கல்லாச் சிறுவர்கள் நெல்லிக்காயைக் குண்டாக வைத்துக்கொண்டு கட்டளைக் கல் போன்ற வட்டமான அரங்குக்கோடு போட்டுக்கொண்டு அதில் விளையாடும் விளையாட்டு நெல்லிவட்டு.
- வட்டு – ஈட்டுவட்டு – gathering marbles காய்ந்து கிடந்த ஓமை மரத்தடிப் பாறையில் நெல்லிக்காய்களைக் குவித்து வைத்துச் சிறுவர்கள் ஆடிய விளையாட்டு ஈட்டுவட்டு.
- வட்டு – உருட்டுவட்டு – rolling marbles (1) தாயம் உருட்டுதல், (2) கோலியை ஒரு கட்டத்துக்குள் உருட்டி விளையாடும் பேந்தாக்குண்டு விளையாட்டு.
- வட்டு – கைகரப்புவட்டு – steeling dies பொழுதுபோக்காக அரசன் தம்பியிம், புலவரும் சூதாடும்போது புலவர் சூதுக்காயைக் கைக்குள் மறைத்து ஆடினாராம். இது கைகரப்பு வட்டு.
- வட்டு – கையாடுவட்டு – marble throwing காயா மரத்தில் ஏறிப் படர்ந்து பூத்திருக்கும் காந்தள் பூவின்மேல் அமர்ந்திருக்கும் வண்டு கையாடு வட்டு போல இருக்கும். உள்ளங்கையில் கோலிக்குண்டை வைத்து உருட்டி ஆடும் 'பேந்தாக் கோலிக்குண்டு விளையாட்டை இது நினைவூட்டுகிறது.
- வட்டு – கோட்டுவட்டு – marble throwing in a spot ஆமை அடும்புக் கொடியை அறுத்து அங்குள்ள மணலில் மறைத்து வைக்கும் முட்டை கோட்டுவட்டு அளவினதாக இருக்கும்.
# வட்டு விளையாட்டு

## பொழுதுபோக்கு வட்டு

- வட்டுப் பொருதல் - வல்லு, வல்லநாய் - amatur dice
# வட்டு விளையாட்டு

## சூதுவட்டு

- வட்டு – சூதுவட்டு, – gambling dies புலவரும் அரசன் தம்பியும் ஆடியபோது புலவர் கையில் வட்டுக்காயை மறைந்து விளையாடிய வட்டு விளையாட்டு சூதாட்ட வட்டாகவும் இருக்கலாம்.
# வட்டு விளையாட்டு

## நீச்சல்வட்டு

- வட்டு – நீர்வட்டு – water-ball
# இதயத்தசை

இதயத்தில் மாத்திரம் காணப்படும் தசை வகையே **இதயத்தசை** (Cardiac muscle) ஆகும். இது தன்னியக்கமாகச் செயற்படக் கூடியதுடன் ஒருவரால் இதனைக் கட்டுப்படுத்த முடியாது. இதன் ஒவ்வொரு கலங்களும் ஒன்றோடொன்று பிணைக்கப்பட்டிருக்கும். பொதுவாக இக்கலங்கள் ஒன்று அல்லது இரண்டு கருக்களைக் கொண்டிருந்தாலும் அரிதாக அவ்வெண்ணிக்கைக்கு அதிகமாகவும் கொண்டிருக்கலாம். இத் தசையின் ஒன்றிணைந்த முயற்சி காரணமாகவே இதயம் இரத்தத்தை உடல் முழுவதும் விநியோகிக்கக் கூடியதாக உள்ளது. இது ஏனைய தசை வகைகளைப் போல விரைவாகக் களைப்படையாது. உடலின் அனைத்து திசுக்களைப் போல இதயத்தசையும் இரத்த ஓட்டத்தையே உணவுக்காகவும் ஆக்சிசனுக்காகவும் நம்பியுள்ளது.
# பிரிமென்றகடு

முலையூட்டிகளில், நெஞ்சறையையும் (thoracic cavity) வயிற்றறையையும் (abdominal cavity) பிரிக்கும் ஒரு வன்கூட்டுத்தசையே **பிரிமென்றகடு** (Thoracic diaphragm or Diaphragm) ஆகும். இது *உதரவிதானம்* எனவும் அழைக்கப்படுகின்றது. இது விலா எலும்புகளால் அமைக்கப்பட்ட விலா எலும்புக்கூட்டின் (Rib cage) கீழ்ப் பகுதியில் அமைந்துள்ளது. மூச்சுவிடல் செயன்முறையில் இதற்கு ஓர் முக்கியப் பங்கு உண்டு.
# பிரிமென்றகடு

## செயற்பாடு

மூச்சுவிடல் என்னும் உடற்றொழிலியல் செயல்முறையில் இந்தப் பிரிமென்றகடு முக்கிய பங்காற்றுகின்றது. விலா எலும்புத் தசைகளுடன் இணைந்து தொழிற்படும் இந்தப் பிரிமென்றகட்டுத் தசையில் ஏற்படும் சுருக்கமும், தொடர்ந்து ஏற்படும் தளர்ச்சியும் தொடர்ச்சியாக மாற்றி மாற்றி நிகழ்வதனால் நெஞ்சுக் கூட்டின் கனவளவு அதிகரிப்பதும், குறைவதுமாக இருப்பதனால் உள்மூச்சு, வெளிமூச்சு நிகழ்வுகள் நிகழ்கின்றன.
# நோல்

**நோல்** *(knol)*, என்பது பயனர்களால் எழுதப்பட்ட கட்டுரைகளை சேமிக்கும் பொருட்டு கூகுள் நிறுவனத்தால் தொடங்கப்பட்டது. பன்மொழிகளில், பல தலைப்புகளில் பயனர்களால் எழுதப்பட்ட கட்டுரைகளை ஒன்றிணைக்கும் திட்டமான இது ஏறத்தாழ விக்கிப்பீடியா போன்றதே எனினும் இது எந்தக் கொள்கைகளையும் கொண்டிருக்கவில்லை. கட்டுரைகள் குறித்த கருத்துகளை பயனர்கள் இடுவதும், உரையாசிரியர்கள் நடுநிலை இன்றி எழுதியதும் இதற்கும் விக்கிப்பீடியாவிற்கும் உள்ள சில வேறுபாடுகள். சில நூறாயிரம் பேரால் பயன்படுத்தப்பட்டு, ஏறத்தாழ நூறாயிரம் கட்டுரைகளைக் கொண்டிருந்தது. சில மருத்துவம் குறித்த கட்டுரைகளையும் கொண்டிருந்தது. 2011 ஆம் ஆண்டு நவம்பர் மாதத்தில் இச்சேவை நிறுத்தப்பட்டது. இதற்கு பதிலாக வேறொரு தளத்திற்கு மாற்றவும் பரிந்துரைத்தது.
# கம்பிவட ஊர்தி

**கம்பிவட ஊர்தி** இது வாகனங்கள் செல்ல இயலாத மலைப்பகுதிகளில் பயன்படும் ஊர்தியாகும்.
இது மலையின் மேல் தளத்திலிருந்து கம்பிவடம் மூலம் மின் விசையால் இயக்கப்படும். உலகிலேயே மிகவும் நீளமான கம்பிவடப் பாதை சுவீடனில் உள்ளது. இதன் பெயர் *போர்ச்பி-கொபிங் லைம்ஸ்டோன் கம்பிவடவழி* (Forsby-Köping limestone cableway) என்பதாகும். இதன் மொத்த நீளம் 42 கிலோமீற்றர்கள் ஆகும். கம்பிவட ஊர்திகளில் இயந்திரங்களோ மோட்டர்களோ இல்லை. பொதுவாக இவ்வகையான போக்குவரத்து முறைமை மேற்கத்தேய நாடுகளில் காணக்கிடைக்கின்றது.
# கம்பிவட ஊர்தி

## தமிழ் நாட்டில் கம்பிவட ஊர்தி

பழனி மலைக்கோயிலில் ரோப்கார் எனப்படும் கம்பிவட ஊர்தி 2004-ஆம் ஆண்டு நிறுவப்பட்டது.
# புறாத்தீவு தேசிய பூங்கா

**புறாத்தீவு தேசியப் பூங்கா** (*Pigeon Island National Park*, உள்ளூர் வழக்கு: **புறா மலை**) என்பது இலங்கையிலுள்ள இரு கடல்சார் தேசியப் பூங்காக்களில் ஒன்று. இப்பூங்கா கிழக்கு மாகாணத்திலுள்ள நிலாவெளி கடற்கரையிலிருந்து 1 கி.மீ. தொலைவில் உள்ளது. இத்தீவின் பெயர் அங்கு வாழும் பாறைப் புறாவின் பெயரால் ஏற்பட்டது. இத் தேசியப் பூங்கா இலங்கையிலுள்ள சிறந்த பவளப் பாறைகள் சிலவற்றைக் கொண்டுள்ளது. புறாத்தீவு 1963இல் புகலிடமாகக் குறிக்கப்பட்டது. 2003 இல் தேசியப் பூங்காவாக அறிவிக்கப்பட்டது. இத்தேசியப் பூங்கா இலங்கையில் 17வது தேசியப் பூங்காவாகும். பிரித்தானிய இலங்கையில் இது சுடு பயிற்சித் தளமாகப் பயன்படுத்தப்பட்டது. புறாத்தீவு 2004 இந்தியப் பெருங்கடல் நிலநடுக்கத்தில் பாதிக்கப்பட்ட பாதுகாக்கப்பட்ட இடங்களில் சிலவற்றில் ஒன்றாகும்.
# புறாத்தீவு தேசிய பூங்கா

## பெளதீக அமிசங்கள்

புறாத்தீவு இரு தீவுகளைக் கொண்டு, பெரிய புறாத்தீவும் சிறிய புறாத்தீவும் ஆக காணப்படுகின்றது. பெரிய புறாத்தீவு கரையில் பவளப் பாறைகளைக் கொண்டு 200 மீ நீளமாகவும், 100 மீ அகலமாகவும் காணப்படுகின்றது. சிறிய புறாத்தீவு பாறை திட்டுக்களினால் சூழப்பட்டுக் காணப்படுகின்றது. இத் தேசிய பூங்கா இலங்கையின் உலர் வலயத்தில் காணப்படுகின்றது. இதன் வருடாந்த வெப்பநிலை ஆகும். வருடாந்த மழைவீழ்ச்சி க்கு இடைப்பட்டதாகும். இது ஒக்டோபர் முதல் மார்ச் வரையிலான காலத்தில் அதிக மழையினைப் பெறுகின்றது.
# வெர்கா

வானிலையில், **வெர்கா** (Virga) என்பது ஒரு வகை பொழிவு ஆகும். இங்கு முகிலிலிருந்து விழும் நீர்த்துளி அல்லது பனியானது நிலத்தை அடையும் முன்பே ஆவியாகி விடும். இவ்வகைப் பொழிவானது பாலைவனங்களிலும், மிதமான காலநிலையைக் கொண்ட பிரதேசங்களிலும் பொதுவாக ஏற்படும். வெர்காவானது பல வகை வானிலை நிலமைகளை ஏற்படுத்தக் கூடியது. வெர்கா ஏற்படும் போது அதனைச் சூழ உள்ள வளியின் வெப்பம் குறைவடையும். இது கீழ் நோக்கிய பெருங்காற்றை உருவாக்கலாம். வெர்காவானது சூரியன் மறையும் போது அழகான தோற்றங்களை உருவாக்கும்.
# வெர்கா

## வேறு கோள்களில்

வெள்ளிக் கோளின் வளிமண்டலத்தில் சல்பூரிக் அமில வெர்கா வானிலை ஏற்படும். வெள்ளியின் மேற்பரப்பு வெப்பநிலை மிகவும் அதிகம் என்பதால் சல்பூரிக் அமிலம் இடைநடுவிலேயே ஆவியாகி விடும். செவ்வாயில் கூட இந்நிலமை அவதானிக்கப்பட்டுள்ளது.
# விக்கிப்பீடியா:இன்றைய உதவிக்குறிப்பு

**இன்றைய உதவிக்குறிப்பு** என்பது தமிழ் விக்கிப்பீடியாப் பயனர்களுக்கு நாடோறும் உதவிக் குறிப்புகளை வழங்கும் திட்டம் ஆகும். இத்திட்டம் வார்ப்புருவில் இணைக்கப்பட்ட என்ற வார்ப்புருவின் மூலம் செயற்படுத்தப்படுகின்றது.  
ஆங்கிலச் சொல்லுக்கான தமிழ்ச் சொல்லொன்றும் விக்கிக் குறிப்பொன்றும் கட்டுரையொன்றின் இணைப்பும் கூகுள் தமிழாக்கக் கட்டுரையை உரை திருத்துமாறு வேண்டி நிற்கும் இணைப்பொன்றும் இன்றைய உதவிக்குறிப்பில் இணைக்கப்பட்டுள்ளன.
# விக்கிப்பீடியா:இன்றைய உதவிக்குறிப்பு

## நாளைய உதவிக்குறிப்பு

இது நாளைய உதவிக்குறிப்பு ஆகும். விக்கிப்பீடியாப் பயனர்கள் நாளை இவ்வுதவிக்குறிப்பை வார்ப்புரு:இன்றைய உதவிக்குறிப்பு எனும் பக்கத்தில் இற்றைப்படுத்தி விடலாம்.
# விக்கிப்பீடியா:இன்றைய உதவிக்குறிப்பு

## விதிமுறைகள்

- நாடோறும் உதவிக் குறிப்புகள் இற்றைப்படுத்தப்பட வேண்டும்.
- விக்கிக் குறிப்பு மூன்று வரிகளுக்கு மேற்படலாகாது.
- கீழே பரிந்துரைகள் பகுதியில் உங்கள் பரிந்துரைகளை இடலாம்.
# விக்கிப்பீடியா:இன்றைய உதவிக்குறிப்பு

## பயனர்கள்

இப்போது
- தமிழ்க்குரிசில்
- மு. சுப்பிரமணி  
ஆகிய பயனர்கள் இத்திட்டத்தை முன்னெடுத்துச் செல்கின்றனர். சேர விரும்பும் பயனர்கள் உங்கள் பெயரை மேலே சேர்க்கவும்.
# விக்கிப்பீடியா:இன்றைய உதவிக்குறிப்பு

## பரிந்துரைகள்

விக்கிப்பீடியா:இன்றைய உதவிக்குறிப்பு/பரிந்துரைகள்
# விக்கிப்பீடியா:இன்றைய உதவிக்குறிப்பு

## காப்பகம்

விக்கிப்பீடியா:இன்றைய உதவிக்குறிப்பு/காப்பகம்
# விக்கிப்பீடியா:இன்றைய உதவிக்குறிப்பு/பரிந்துரைகள்

இங்கே *இன்றைய உதவிக்குறிப்பு* பகுதிக்கான பரிந்துரைகளை இடவும்.
# விக்கிப்பீடியா:இன்றைய உதவிக்குறிப்பு/பரிந்துரைகள்

## தமிழ்ச் சொல்

- 1/3 க்கு இணையானத் தமிழ் அளவையின் பெயர்
- ட்ராபிக் ஜாம் - போக்குவரத்து நெரிசல்
- ஜாக்கிங் - மெது ஓட்டம்
- அப்ரோச் - அணுகுமுறை
# விக்கிப்பீடியா:இன்றைய உதவிக்குறிப்பு/பரிந்துரைகள்

## விக்கிக் குறிப்பு

//நமக்குத் தேவையான பல குறிப்புகள் வலைவாசல் பக்கத்தின் கையேடு பகுதியில் உள்ளன. அவ்வப்போது ஒவ்வோர் கையேடுகளையும் படித்து குறிப்பெடுத்து இங்கே சேர்க்கலாம். எளிமையாய் இருக்கும். :)
# விக்கிப்பீடியா:இன்றைய உதவிக்குறிப்பு/பரிந்துரைகள்

## கட்டுரை

- தேவநாகரி
- கணினியில் தமிழ்
- நசுகா கோடுகள்
- மழைநீர் சேகரிப்பு
-
# திடுக்கம் (இயற்பியல்)

இயற்பியலில் நேரத்துடனான ஆர்முடுகல் மாற்ற வீதம் **திடுக்கம்** (*Jerk*) எனப்படும். இது ஆர்முடுகலின் நேரம் குறித்த வகைக்கெழு அல்லது திசைவேகத்தின் இரண்டாவது வகைக்கெழு அல்லது நிலைத்திசையனின் மூன்றாவது வகைக்கெழு ஆகும்.  
திடுக்கம் பின்வருமாறு வரையறுக்கப்படுகிறது:  
:<math>\vec j=\frac {\mathrm{d} \vec a} {\mathrm{d}t}=\frac {\mathrm{d}^2 \vec v} {\mathrm{d}t^2}=\frac {\mathrm{d}^3 \vec r} {\mathrm{d}t^3}</math>
இங்கு
:<math>\vec a</math> ஆர்முடுகல்,
:<math>\vec v</math> திசைவேகம்,
:<math>\vec r</math> நிலை,
:<math>\mathit{t}</math> நேரம்.  
திடுக்கம் ஓர் திசையனாகும், இதன் எண்ணளவு மதிப்பினை விளக்க எந்தவொரு பொதுச்சொல்லும் இல்லை (எ.கா,திசைவேகத்துடன் தொடர்புடைய எண்ணிக்கணியம் வேகம்).  
திடுக்கத்தின் SI அலகு செக்கன் கனத்திற்கான மீட்டர்கள் (மீ/செ<sup>3</sup> அல்லது மீ·செ<sup>−3</sup>) என்பதாகும். திடுக்கத்திற்கு உலகளவில் நியமமாக பாவிக்கப்படும் குறியீடுகள் ஏதும் இல்லை எனினும் பொதுவாக *j* பாவிக்கப்படுகிறது. **ȧ** எனப்படும் ஆர்முடுகலின் வகையீட்டிற்கான நியூட்டனின் குறிப்பீடும் பாவிக்கப்படலாம்.  
ஓர் உடல் மீதான ஆர்முடுகலானது அவ்வுடலினை அதே ஆர்முடுகலுடன் இயக்க வழங்கப்படும் விசையாக உணரப்படும், திடுக்கமானது இவ்விசையில் ஏற்படும் மாற்றமாக உணரப்படும். உதாரணமாக ஓர் பயணி ஊர்தியை பூச்சிய திடுக்கத்துடன் ஆர்முடுக்கும் போது உடலின் மீது மாறா விசை உணரப்படும்; நேர்மறை திடுக்கத்தின் போது அதிகரிக்கும் விசையும் எதிர்மறை திடுக்கத்தின் போது குறைவடையும் விசையும் உணரப்படும்.
# இரா. இராகவையங்கார்

சேதுசமத்தான மகாவித்துவான், பாசா கவிசேகரர் **இரா. இராகவையங்கார்** (20 செப்டம்பர் 1870 - 11 சூலை 1946) சிறந்த நூலாசிரியர், உரையாசிரியர், போதகாசிரியர், பத்திராசிரியர், ஆராய்ச்சியாளர், சொற்பொழிவாளர், கவிஞர், மொழிபெயர்ப்பாளர், சமயநூலறிஞர். மொழிநூலறிஞர் எனப் பல்திறம் பெற்றுத் திகழ்ந்தவர் ஆவார்.
# இரா. இராகவையங்கார்

## பிறப்பு

தமிழ்நாட்டில் சிவகங்கை நகருக்கு அருகில் உள்ள தென்னவராயன் புதுக்கோட்டையில் 1870 – செப்டம்பர் -20 ஆம் நாள் இரா. இராகவையங்கார் பிறந்தார். இராமாநுசையங்காரும் பதுமாசனி அம்மையாரும் இவர்தம் பெற்றோர் ஆவர்.
# இரா. இராகவையங்கார்

## கல்வி

இரா. இராகவையங்காருக்கு ஐந்தாம் அகவை நிறைவடைந்த பொழுது அவர்தம் தந்தையார் இறந்துவிட்டார். எனவே, தன் தாய்மாமாவும் சேதுசமசுதானத்தின் அரசவைப் புலவராக இருந்தவருமான நூறுகவனகர் (சதாவதானம்) முத்துசாமி ஐயங்கார் ஆதரவில் இரா. இராகவையங்கார் இராமநாதபுரத்தில் வளர்ந்தார். இந்த முத்துசாமி ஐயங்காரின் மகனே தமிழறிஞர் மு. இராகவையங்கார் ஆவார். இராமநாதபுரத்தில் பள்ளியிறுதி (Matriculation) வரை பயின்று தேறினார். பின்னர் தன் மாமாவிடத்தும் சேதுசமத்தானத்தில் இருந்த பிற புலவர்களிடத்தும் தமிழும் வடமொழியும் பயின்றார். அந்த இதழின் முதலாவது ஆசிரியராக இரா. இராகவையங்கார் பொறுப்பேற்றார். அவ்விதழில் ஆராய்ச்சி என்னும் தலைப்பில் தமிழிலக்கண, இலக்கிய ஆய்வுரைகளை எழுதி வந்தார். ஏனென்றால், இவருடைய ஆழ்ந்த கல்வியும் நுண்ணிய ஆராய்ச்சித் திறனும் பொருள்களை முறைப்படப் பாகுபடுத்திப் பார்த்து விளக்கும் பேராற்றலும் இவர் எழுதிய கட்டுரைகளில் புலனாகின்றன., இரா. இராகவையங்கார் தான் வகித்து வந்த செந்தமிழ் இதழின் ஆசிரியப் பொறுப்பை தன் மாமா மகனான மு. இராகவையங்காரிடம் ஒப்படைத்தார். அங்கிருந்து தேவகோட்டைக்குச் சென்று, மெ. அரு. இராமநாதன் செட்டியார் என்பவரின் ஆதரவில் சிலகாலம் தங்கியிருந்தார். 1910-ஆம் ஆண்டில் மீண்டும் இராமநாதபுரத்திற்குத் திரும்பி, இராசராசேசுவர சேதுபதியின் அவையில் அரசவைப் புலவராக இருந்தார்.
# இரா. இராகவையங்கார்

## அண்ணாமலைப் பல்கலைக் கழகத்தில்

1935-ஆம் ஆண்டில் சிதம்பரம் அண்ணாமலை பல்கலைக்கழகத்தில் தமிழாராய்ச்சித் துறை உருவாக்கப்பட்டது. அத்துறையின் முதன்மை ஆராய்ச்சியாளராக 1935-ஆம் ஆண்டு முதல் 1941-ஆம் ஆண்டுவரை பதவி வகித்தார். அப்பொழுது தமிழிலக்கிய, இலக்கண ஆய்வில் ஈடுபட்டதோடு முதுகலை மாணவர்களுக்குத் தமிழிலக்கியத்தைக் கற்பித்தார்.
# இரா. இராகவையங்கார்

## பெற்ற பட்டங்கள்

மேலைச்சிவபுரி சன்மார்க்கச் சங்கத்தின் ஆண்டு விழாவிற்குத் தலைமையேற்ற உ. வே. சாமிநாதய்யர், **மகாவித்துவான்** என்னும் பட்டத்தை இரா. இராகவையங்காருக்கு வழங்கினார். வடமொழியில் இவருக்கு உள்ள புலமையைப் பாராட்ட விரும்பிய சமசுகிருத சமிதி இவருக்கு **பாசாகவிசேகரர்** என்னும் பட்டத்தை வழங்கியது.
# இரா. இராகவையங்கார்

## இறுதிக்காலம்

1941-ஆம் ஆண்டில் அண்ணாமலை பல்கலைக் கழகத்திலிருந்து ஓய்வு பெற்ற பின்னர், இராமநாதபுரத்தில் உள்ள தன்னுடைய மாளிகையில் தன்னுடைய இறுதிக் காலத்தைக் கழித்தார். கண்பார்வை மங்கிய பின்னர், மற்ற இடங்களுக்குச் சென்று சொற்பொழிவாற்றுவதைக் கைவிட்டார். தன்னை நாடிவருபவர்களுக்கு மட்டும் தமிழ் கற்பித்து வந்தார். 1946 – சூலை – 11-ஆம் நாள் மரணமடைந்தார். அப்பொழுது அவரைப் பற்றிப் பிற அறிஞர்கள் எழுதிய கட்டுரைகளையும் கவிதைகளையும் தொகுத்து 1946ஆம் ஆண்டு ஆனிமாத செந்தமிழ் இதழை இரா. இராகவையங்காரின் நினைவு மலராக மதுரைத் தமிழ்ச் சங்கம் வெளியிட்டது.
# இரா. இராகவையங்கார்

## இயற்றிய நூல்கள்

| வ.எண் | மு.பதிப்பு ஆண்டு | நூல் | குறிப்பு |
| --- | --- | --- | --- |
| 1 | 1917 | வஞ்சிமாநகர் | ஆய்வுரை |
| 2 | 1924 | சேதுநாடும் தமிழும் | மதுரைத் தமிழ்ச் சங்கத்தின் 13 ஆண்டுக் கூட்டத்தில் படிக்கப்பட்டது |
| 3 | 1927 | புவி எழுபது | செய்யுள் நூல் |
| 4 | 1932 | தொழிற்சிறப்பு | செய்யுள் நூல் |
| 5 | 1933 | திருவடிமாலை | செய்யுள் நூல் |
| 6 | 1933 | நல்லிசைப் புலமை மெல்லியர்கள் | ஆய்வு நூல் |
| 7 | 1934 | அண்டகோள மெய்ப்பொருள் | ஆய்வு நூல் |
| 8 | நன்றியில் திரு | செய்யுள் நூல் |  |
| 9 | 1937 | பாரிகாதை | செய்யுள் நூல் |
| 10 | 1938 | அபிசஞான சாகுந்தலம் | வடமொழியிலிருந்து பெயர்க்கப்பட்ட நூல் |
| 11 | 1941 | தமிழ் வரலாறு |  |
| 12 | 1949 | தித்தன் | ஆய்வு நூல் |
| 13 | 1951 | கோசர் | ஆய்வு நூல் |
| 14 | 1983 | இராசராசேசுவரசேதுபதி ஒருதுறைக் கோவை | செய்யுள் நூல் |
| 15 | 1985 | ஆத்திசூடி உரை |  |
| 16 | 1987 | ஆராய்ச்சிக் கட்டுரைகள் |  |
| 17 | 1992 | இனிய இலக்கியம் |  |
| 18 | 1994 | கம்பர் |  |
| 19 | 1994 | செந்தமிழ் இன்பம் |  |
| 20 | 1994 | தமிழக குறுநில வேந்தர்கள் | } |
# இரா. இராகவையங்கார்

## பதிப்பித்த நூல்கள்

| வ.எண் | மு.பதிப்பு ஆண்டு | நூல் |  |
| --- | --- | --- | --- |
| 1 | 1901 | அகநானூறு |  |
| 2 | 1902 | ஐந்திணை ஐம்பது உரை |  |
| 3 | 1902 | கனாநூல் |  |
| 4 | 1903 | வளையாபதிச் செய்யுட்கள் |  |
| 5 | 1903 | மதுரைத் தமிழ்ச் சங்கத்து புலவராற்றுப்படை |  |
| 6 | 1903 | இனியவை நாற்பது மூலமும் உரையும் |  |
| 7 | 1903 | நேமிநாதம் மூலமும் உரையும் |  |
| 8 | 1904 | திருநூற்றந்தாதி மூலமும் உரையும் |  |
| 9 | 1904 | திணைமாலை நூற்றைம்பது மூலமும் உரையும் |  |
| 10 | 1904 | பன்னிரு பாட்டியல் |  |
| 11 | 1904 | நான்மணிக்கடிகை |  |
| 12 | 1905 | முத்தொள்ளாயிரச் செய்யுட்கள் மூலம் |  |
| 13 | 1917 | தொல்காப்பியச் செய்யுளியல் நச்சினார்க்கினியர் உரை |  |
| 14 | 1946 | குறுந்தொகை விளக்கம் |  |
| 15 | 1949 | பெரும்பாணாற்றுப்படை |  |
| 16 | 1951 | பட்டினப்பாலை | } |
# இந்தியக் கணிதவியலாளர்களின் பட்டியல்

.]]
கணித இயலுக்கு அரும் பங்களித்த புகழ் பெற்ற **இந்திய கணித அறிஞர்கள்** தொன்றுதொட்டு இருந்து வந்துள்ளனர். சிந்துவெளி நாகரிகக் காலத்திலிருந்து தற்காலம் வரையிலும் கணிதவியலுக்கு ஆக்கங்கள் தந்தவர்கள் பலர் உள்ளனர். இந்தியாவில் இருந்து பல கருத்துக்கள் நடுகிழக்கு நாடுகளுக்கும் அங்கிருந்து ஐரோப்பாவிற்கும் ஒருகாலத்தில் பரவியன என பலர் எண்ணுகின்றனர். இந்திய கணிதவியலாளர்கள், இட-மதிப்பீடு, அளவுகோல், மற்றும் பூச்சியத்தின் கருத்தாக்கம் உட்பட பல்வேறு குறிப்பிடத்தக்க பங்களிப்பினைக் கணிதத்திற்கு அளித்துள்ளனர். இந்திய கணித அறிஞர்களின் சிறப்பான பங்களிப்புகள் குறுகிய சில குழுக்களைத் தவிர பரவலாக அறியப்படாததாகவே உள்ளன. இப்பங்களிப்புகளைப்பற்றி சில வரலாற்று ஆய்வாளர்களும் எழுதியுள்ளனர்.
# இந்தியக் கணிதவியலாளர்களின் பட்டியல்

## கி.மு.

- யஞ்ஞவால்க்யா, கி.மு. 1800 கணித முறைப்படி குண்டங்கள் அமைத்தல் பற்றி சடபாத பிராமணத்தில் எழுதியவர்.
- லகதா கி.மு. 1350 வேதவழி வானவியல் கருத்துக்கள்.
- பாணினி
# இந்தியக் கணிதவியலாளர்களின் பட்டியல்

## கி.பி. 1-1000

- ஆரியபட்டர் - கி.பி. 500 வானவியல் அறிஞர். பல அரிய கணக்கு வகைகள் தந்தவர். வட்டத்தின் விட்ட வகுப்பான பை க்கு தோராய மதிப்பைத் தந்தார்
- வராஃகமிகிரர்
- முதலாம் பாஸ்கரர், கி.பி.620
- பிரம்மகுப்தர் - கி.பி. 598-668 சுழியின் கருத்தைக் கணக்கில் பயன்படுத்தல்.
- விரஃகங்கர் (கி.பி. 8 ஆம் நூற்றாண்டு) - ஃபிபனாச்சி தொடரின் விதிமுறைகளைத் தந்தவர்.
- சிறீதரர் காலப்பகுதி கி.பி. 650-850 க்குள் வாழ்ந்தவர். கோளத்தின் கனஅளவும், இருபடி சமன்பாட்டுக்குத் தீர்வும் தந்தவர்.
- வீரசேனர் கி.பி. 8 ஆம் நூறாண்டு. மடக்கை (*logarithm*) பற்றியும், 2, 3, 4 ஆகிய எண்களை அடியாகக் கொண்டு கணக்கிடும் முறையையும் கூறினார்.
- சிறீதர ஆச்சாரியா (870-930)
- கோவிந்தசாமி கி.பி. 9ஆம் நூற்றாண்டு. முக்கோண *சைன்*களைத் துல்லியமாக கணக்கிட உதவியவர்.
- மகாவீரர் கி.பி. 9 ஆம் நூற்றாண்டு.
- சயதேவர் கி.பி. 9 ஆம் நூற்றாண்டு. பெல் (*Pell*) போன்ற சமன்பாடுகளுக்கு *சக்கரவலா* என்னும் முறையில் தீர்வு காணுதல். புகழ்பெற்ற செருமானிய கணித அறிஞர் ஹென்க்கல் (*Henkel*) சயதேவாவின் முறையை மிகவும் பாராட்டியுள்ளார்.
- இரண்டாம் ஆரியபட்டர், கி.பி. 920-1000 *மகா சித்தாந்தம்* என்னும் நூலை இயற்றியவர்.
# இந்தியக் கணிதவியலாளர்களின் பட்டியல்

## கி.பி. 1000-1800

- பிரம்மதேவர் கி.பி. 1060-1130
- சிறீபதி, கி.பி. 1019-1066
- கோபாலர் - பிபனாச்சி எண்கள் வரிசையைப் பற்றி ஃபிபனாச்சிக்கு முன்னால் விளக்கியுள்ளவர்.
- ஏமச்சந்திரர் - இவரும் பிபனாச்சி எண்கள் வரிசையைப் பற்றி ஃபிபனாச்சிக்கு முன்னால் விளக்கியுள்ளவர்.
- இரண்டாம் பாஸ்கரர் - நுண்கணிதம் பற்றி கருத்துக்கள் தந்தவர்.
- கணேச உபாத்தியாயா 13 ஆம் நூற்றாண்டு ஏரணர் (*Logician*), மிதிலா குழுவினர்.
- பக்ஷாதாரா, கங்கேஷாவின் மகன், தருக்கநூல் வல்லுநர், மிதிலா பள்ளி
- ஷங்கரா மிஷ்ரா, தருக்கநூல் வல்லுநர், மிதிலா பள்ளி
- நாராயண பண்டிதர் 1340-1400, கேரள (சேர நாட்டு) அறிஞர். *கணித கௌமுடி* என்னும் நூலை ஆக்கியவர். பொறுக்கல் கணக்கை (*combinatorics*) எதிர்பார்த்தவர்.
- மாதவர் கி.பி. 1350-1425 கேரள (சேர நாட்டு) அறிஞர். நுண்கணிதத்தில் பல கருத்துக்களை விதைத்தவர். கணிதவியல் பகுப்பாய்வின் (*mathematical analysis*) தந்தை எனப் புகழப்படுபவர். கேரள வானவியல் மற்றும் கணிதப் பள்ளியைத் தோற்றுவித்தவர்.
- பரமேசுவரர் கி.பி.1360 -1455, கேரள (சேர நாட்டு) அறிஞர். வானவியல், வடிவவியலில் பங்களிப்பு. மாதவரின் கேரளப் பள்ளி.
- நீலகண்ட சோமயாஜி, கி.பி. 1444-1545 கேரள (சேர நாட்டு) அறிஞர். இவர் *தந்திர சங்கிரகா* என்னும் நூலையும், *ஆர்யபாட்டிய பாசியம்* என்னும் நூலையும் எழுதியுள்ளார். மாதவரின் கேரளப் பள்ளி.
- மகேந்திர சூரி 14 ஆம் நூற்றாண்டு. *யந்திரராஜா* என்னும் நூலை எழுதியவர். வானவியல் பற்றிக் கணக்கிடும் விண்மீன்கணித்தட்டு (*astrolobe*) பற்றி ஒரு நூல் எழுதியுள்ளார்.
- சங்கர வாரியார் சுமார் கி.பி. 1530. நீலகண்ட சோமயாஜியின் எழுதிய *தந்திர சங்கிரகா* என்னும் நூலுக்கு விரிவுரை எழுதியுள்ளார்.
- வாசுதேவ சர்வபாவ்மர், 1450-1525, தருக்கநூல் வல்லுநர், நவத்விப பள்ளி
- ரகுநாத ஷிரோமணி, (1475-1550), தருக்கநூல் வல்லுநர், நவத்விப பள்ளி
- ஜேஷ்டதேவர் - கி.பி. 1500-1610, கேரள (சேர நாட்டு) அறிஞர். இவர் *யுக்திபாஷா* என்னும் நுண்கணிதம் பற்றிய முதல் நூலை எழுதியவர். மாதவரின் கேரளப் பள்ளி.
- அச்சுத பிஷாரடி, கி.பி.1550-1621, கேரள (சேர நாட்டு) அறிஞர். வானவியல், கிரகணக் கணக்கீடு ஆகியவற்றில் பங்களித்துள்ளார். மாதவரின் கேரளப் பள்ளி.
- மதுரநாதா தர்காவகிஷர், நூ. 1575, தருக்கநூல் வல்லுநர், நவத்விப பள்ளி
- ஜகதீஷ தர்கலாங்காரர், நூ. 1625, தருக்கநூல் வல்லுநர், நவத்விப பள்ளி
- கடதாரா பட்டாச்சார்யர், நூ. 1650, தருக்கநூல் வல்லுநர், நவத்விப பள்ளி
- முனீசுவரர் 17 ஆம் நூற்றாண்டு
- கமலாகரர் (1657)
- சகன்னாத சாம்ராட் (1730)
# இந்தியக் கணிதவியலாளர்களின் பட்டியல்

## கி.பி. 1800களில்

- ராமசுந்தரா (1821 - 1880)
- இராமானுசன் (1887-1920)
- அல்லாடி கிருஷ்ணசாமி ஐயங்கார் (1892-1953)
- பிரசந்த சந்திர மஃகாலனோபிஸ் (1893-1972)
- சத்தியேந்திர நாத் போசு (1894-1974)
- சஞ்சீவ் ஷா (1803- 1896)
- ரகுநாத் புருஷோத்தம் பரஞ்சேப்
# இந்தியக் கணிதவியலாளர்களின் பட்டியல்

## கி.பி. 1900 களில்

- ராஜ் சந்திர போசு (1901-1987)
- விஜய் மனோஹர் (1901-1987)
- கப்ரேக்கர் (1905-1986)
- எஸ்.என்.ராய் (1906-1966)
- சர்வதமான் சாவ்லா (1907-1995)
- சுப்பிரமணிய சந்திரசேகர் (1910-1995)
- டி.கே. ராய்-சௌதிரி
- ஹரீஷ் சந்திரா (1923-1983)
- அல்லாடி ராமகிருஷ்ணன் (1923-2008)
- சி. ராதாக்கிருஷ்ண ராவ்
- சிறீராம் சங்கர் அபயங்கர் (1930-)
- கே.எஸ்.எஸ். நம்பூத்ரிபாட் (1935-))
- ராம்தாஸ் லோடு பிருட் (1937-1997)
- ஜெயந்த நர்லிகர் (1938-)
- சகுந்தலா தேவி (1939-)
- ஸ்ரீநிவாச வரதன் (1940-)
- விஜய் குமார் பட்டோடி (1945-1976)
- நரேந்திர கருமார்கர் (1957-)
- எம்.வி.சுப்பாராவ் (1921-2006)
- வசிஷ்ட நாராயண் சிங்க்
- திவாகர் விசுவநாத்
- தனஞ்சய் மஃகெந்தாளே
- பாமா சிறீனிவாசன் (1935-)
- கே. ஆனந்த ராவ் (1893 - 1966)
- எஸ்.எஸ்.பிள்ளை (1901 - 1950)
- எஸ்.எஸ்.ஸ்ரீகண்டே
- காஞ்சீவரம் ஸ்ரீரங்காச்சாரி சேஷாத்ரி
- நரசிம்மன், எம்.எஸ்.
- பார்த்தசாரதி, கே.ஆர்.
- சி.பி. இராமானுஜம்
- ராகவன் நரசிம்மன்
- ரமணன், எஸ்.
- எம். எஸ். ரகுநாதன்
- மாதவ் நோரி
- மனிந்திரா அகர்வால் (1966-)
- வி. கணபதி அய்யர்
# தமிழ் வளர்த்த மேலையர்

அயன்மொழி பேசும் மேலைநாடுகளிலிலுந்து தமிழ்நாட்டுக்கு வந்து தமிழ்ப்பயிர் செழிக்க நீர்ப்பாய்ச்சியும், உரமிட்டும் தமிழ் வளர்த்த பெருமக்கள் பலர்.அவர்களில் குறிப்பிடத்தக்கவர்கள்
- ஆண்டர்சன் இராபர்ட் (இங்கிலாந்து) - தமிழ் இலக்கண நூல் ஒன்றை ஆங்கிலத்தில் எழுதினார்.
- ஆண்ட்ரனோவ் (ரஷ்யர்) - உலக வரலாற்று நூலில் தமிழைச் சிறப்பித்தவர்.
- ஆர்னால்டு - தமிழ் மென்மையான மவழிகளில் ஒன்று என உலகுக்குக் காட்டியவர்.
- ஆஸ்சிங்கடந்(து) (அமெரிக்கா) - கந்தபுராணத்தை ஆங்கிலத்தில் மொழிபெயர்த்தவர். சைவ நெறியை மேலைநாடுகளில் வளர்த்தவர்.
- இராட்லர் - தமிழ்-ஆங்கிலம் அகராதி வெளியிட்டவர்
- இராபர்ட் தே நோபிலி (இத்தாலி) - தமிழ் பேச்சுமொழி இலக்கணம் இலக்கணம் தந்தவர். பல உரைநடை நூல்களைத் தொகுத்தவர்ய
- எல்லிஸ் துரை - திருக்குறள் முதல் 13 அதிகாரங்களை ஆங்கிலத்தில் மொழிபெயர்த்துள்ளார். தங்கக் காசில் வள்ளுவர் உருவத்தைப் பொறித்தவர்.
- என்றிகஸ் அடிகளார் (போர்ச்சுக்கல்) - புன்னைக்காயல் கல்லூரியில் தமிழ்ப் பேராசிரியராகப் பணியாற்றியவர். தமிழ் இலக்கண நூல் தொகுத்தவர். தமிழ்நாட்டில் தமிழ்ப் பல்கலைக் கழகம் அமைய முதன்முதலில் குரல் கொடுத்தவர்.
- கவார்ட்ஸ் - தஞ்சை சரபோஜி மன்னர் உதவியுடன் தஞ்சையிலும், திருச்சியிலும் தமிழ் வளர்த்தவர்.
- கிரண்ட்லர் - தமிழ் மருந்துகள் என்னும் நூல் எழுதியவர்.
- கிரீன் - தமிழின் செம்மொழித் தன்மையை மெய்ப்பித்தவர்.
- கிளார்க் அடிகளார் - தீர்க்க தரிசன விளக்கம், போதகர் ஒழுக்கம் ஆகிய தமிழ்நூல்கள் எழுதியவர்.
- சல்டசே - தரங்கம்பாடியில் தமிழ் வளர்த்தவர்.
- சார்லஸ் கிராஸ் (ஜெர்மனி) - ஆக்ஸ்போர்டு பல்கலைக் கழகத்தில் தமிழை ஆங்கிலத்தில் பரப்பியவர்.
- சீகன் பால்கு (ஜெர்மனி) - நீதிவெண்பா, கொன்றைவேந்தன் முதலான பல நூல்களை செருமானிய மொழியில் மொழிபெயர்த்துத் தந்தவர். விவிலியத்தைத் தமிழாக்கம் செய்தவர். தமிழ்-இலத்தீன் அகராதி உருவாக்கியவர். தரங்கம்பாடியில் அச்சகம் நிறுவித் தமிழ் நூல்களைக் குறைந்த செலவில் பதிப்பித்துத் தந்தவர்.
- பிரெஸ்த்தாப்டு - தமிழ்-ஆங்கிலம் அகராதி உருவாக்கத்தில் உதவியவர்.
- பிலிப்பால்டு - முத்தமிழ் இலக்கண நூலை முதலில் வடிவமைத்தவர்.
- மிரான் வின்கலோ (அமெரிக்கா) - கிரேக்கம், இலத்தீன், போன்ற பழமையான மொழிகளை விடத் தமிழே 'செம்மொழி' எனப் 19ஆம் நூற்றாண்டில் நிலைநாட்டியவர். தமிழ் வழக்குச்சொல் அகராதி வெளிக்கொணர்ந்தவர்.
- லெவிஸ்பால்ட்டிங் - தமிழில் இசைப்பாடல்கள் இயற்றியவர். மறைநூல்கள் எழுதியவர்.
- வீரமாமுனிவர் - இன்று நாம் பயன்படுத்தும் எ, ஏ, ஒ, ஓ, ர, எழுத்துக்களை வேறுபடுத்தி எழுதிக் காட்டியவர்.
- ஜோகன் பிலிப் பேப்ரீசியஸ் (ஜெர்மனி) - விவிலியத்தைத் தமிழில் மொழி பெயர்த்தவர். தமிழ்-ஆங்கிலம் அகராதி உருவாக்கியவர்.
- ஹென்றிபவர் - (ரஷ்யர்) - சிந்தாமணி நூலை அச்சிட்டார். விவிலியத்தைத் தமிழ்ப்படுத்தினார்.
# தமிழ் வளர்த்த மேலையர்

## கருவிநூல்

- ஊற்று என்னும் இதழில், பெங்களூர், இராமச்சந்திரபுரம், எஸ்.ஆர்.பழனி தொகுத்தளித்த செய்தியாக 'நித்திலக்குவியல்' எண் 51, முத்து எண் 8, ஆகஸ்ட்டு 2012 இதழில் வெளிவந்த செய்தி.
# கலிங்கப்பட்டி

**கலிங்கப்பட்டி** (ஆங்கிலம் : Kalingapatty) இந்திய மாநிலமான தமிழ்நாட்டில் தென்காசி மாவட்டத்தில் உள்ள சங்கரன்கோயில் வட்டம், குருவிகுளம் ஊராட்சி ஒன்றியத்தின் கலிங்கப்பட்டி ஊராட்சியில் அமைந்த சிற்றூர் ஆகும்..தமிழ்நாட்டு அரசியல் கட்சியான மறுமலர்ச்சி திராவிட முன்னேற்றக் கழகத்தின் நிறுவனர் மற்றும் பொதுச் செயலாளரான வைகோ (வை. கோபால்சாமி ) பிறந்த ஊர் இது.
# திலகன்

**சுரேந்தரநாத் திலகன்** (; செப்டம்பர் 12, 1938 - செப்டம்பர் 24, 2012) பரவலாக அறியப்பட்டது **திலகன்**, இருநூற்றுக்கும் மேற்பட்ட மலையாளத் திரைப்படங்களில் நடித்துள்ள ஓர் இந்திய திரைப்பட நடிகரும் நாடக நடிகரும் ஆவார். குணச்சித்திர வேடங்களில் மிகச் சிறப்பாக நடிக்கக் கூடியவர் என்று இந்தியத் திரைப்படத்துறையில் பரவலாகப் பாராட்டப்பட்டவர். 2009ஆம் ஆண்டு இவருக்கு பத்மசிறீ விருது வழங்கப்பட்டுள்ளது.  
ஆகத்து 21, 2012 அன்று புதிய திரைப்படமொன்றின் படப்பிடிப்புத் தளத்தில் நடித்துக் கொண்டிருக்கும்போதே மயங்கி விழுந்து திருச்சூரிலுள்ள மருத்துவமனை ஒன்றில் சேர்க்கப்பட்டார். இரண்டு மாரடைப்புகளைக் கடந்து தீவிர சிகிச்சை அளிக்கப்பட்டு வந்த இவருக்கு, இதய நோய் தவிர, குளிர்சுரமும் (நியுமோனியா) ஏற்பட்டுள்ளது. எனவே செயற்கை மூச்சியக்கக் கருவி பொருத்தப்பட்டு இருந்தது. இந்நிலையில் செப்படம்பர் 24,2012 அன்று சிகிச்சை பலனளிக்காமல் மருத்துவமையில் காலை 3 மணிக்கு இறந்தார்.
# திலகன்

### நடித்துள்ள தமிழ்த் திரைப்படங்கள்

- *சத்ரியன்*
- *மேட்டுக்குடி*
- *சுயேச்சை எம்எல்ஏ*
- *நீ வேணுண்டா செல்லம்*
- *அலிபாபா*
- *வில்லன்*
- *ஆயுத பூஜை*
- *பாலா*
# பாசிக்குடா

**பாசிக்குடா** (*Pasikudah*) என்பது மட்டக்களப்பிலிருந்து 35 கி.மி. தொலைவில் வட மேற்கில் அமைந்துள்ள ஓர் கரையோர பிரதேசமாகும். வாழைச்சேனை பிரதேசத்திற்கு உட்பட்ட இவ்விடம் இலங்கையின் மிகவும் அழகான கடற்கரைகளுள் ஒன்று ஆகும். புகழ்பெற்ற உல்லாச பயணிகளைக் கவரும் இடமாக இருந்த இது ஈழப் போர் இடம் பெற்றதனால் இதன் உல்லாச பயணிகளை இழந்தது. 2004 இந்தியப் பெருங்கடல் நிலநடுக்கம் மேலும் நிலைமையை மோசமாக்கியது. ஈழப் போர் முடிவுற்றதும் இப்பகுதி உல்லாச பயணிகளை உள்வாங்கும் இடமாக மாறி வருகின்றது.  
அலைகளின் அகோரமில்லாத, ஆழமில்லாத விசாலமான கடற்பரப்பு, முருகைக்கற்பாறைகள், கடற் தாவரங்கள், கடல் வாழ் உயிரினங்கள் ஆகியவற்றின் இயற்கை வனப்பும், உல்லாச விடுதிகளும், கிடுகுகளால் அழகுற,நேர்த்தியாக வேயப்பட்ட “கபாணா” என்றழைக்கப்படும் உல்லாச விடுதிகளும், படகுச் சவாரிக்கு ஏற்ற கடலும், பாசிக்குடாவின் சிறப்புக்களாகும்.
# கல்குடா

**கல்குடா** (*Kalkudah*) என்பது மட்டக்களப்பிலிருந்து 35 கி.மி. தொலைவில் வட மேற்கில் அமைந்துள்ள ஓர் கரையோர பிரதேசமாகும். புகழ்பெற்ற உல்லாச பயணிகளைக் கவரும் இடமாக இருந்த இது ஈழப் போர் இடம் பெற்றதனால் இதன் உல்லாச பயணிகளை இழந்தது. 2004 இந்தியப் பெருங்கடல் நிலநடுக்கம் மேலும் நிலைமையை மோசமாக்கியது. ஈழப் போர் முடிவுற்றதும் இப்பகுதி உல்லாச பயணிகளை உள்வாங்கும் இடமாக மாறி வருகின்றது. கல்குடாவும் பாசிக்குடாவும் அருகருகே அமைந்துள்ளன. இதன் சனத் தொகை 2383 ஆகும்.இப் பிரதேசம் வாழைச்சேனை பிரதேச சபைக்கு உட்பட்ட பிரதேசமாகும்
# பனிப்படுக்கை

உள்ள Vatnajökull என அழைக்கப்படும், கன அளவு அடிப்படையில் ஐரோப்பாவிலேயே பெரிய பனியாறு]]
பனித் திணிவானது பெரியதொரு பரப்பளவில் பரந்து காணப்படும்போது அது **பனிப்படுக்கை** (Ice cap) என அழைக்கப்படும். பொதுவாக 50,000 சதுர கிலோமீட்டர் பரப்பளவை விடக் குறைவாக இருக்கும்போது இது பனிப்படுக்கை எனவும், அதனை விடவும் அதிகமாக இருப்பின் பனிவிரிப்பு (Ice sheet) எனவும் அழைக்கப்படும்..  
ஐஸ்லாந்தில் உள்ள Vatnajökull என அழைக்கப்படும் இடம் பனிப்படுக்கைக்கு ஒரு எடுத்துக்காட்டாகும்.